૨૨મીએ મળનારી કારોબારીમાં મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ, પ્રદેશ પ્રમુખ જીતુભાઈ વાઘાણી, મોટાભાગના મંત્રીઓ, સાંસદો અને ધારાસભ્યો, જિલ્લાના પ્રમુખો-મહામંત્રીઓ, વિવિધ મોરચા - સેલના કન્વીનરો વગેરે સહિત ૩૦૦ જેટલા આગેવાનો હાજર રહેશે. આ કારોબારી ૨૦૧૯ની ચૂંટણીને લઈને ખૂબ મહત્વની છે. ચૂંટણી આડે હજુ સાતેક મહિનાનો સમય બાકી છે ત્યારે તે સંબંધિત કાર્યક્રમોની ચર્ચા-વિચારણા કરાશે. ભાજપ સંગઠન દ્વારા રાજ્યમાં કયાં અને કેવા પ્રકારના કાર્યક્રમો વ્યવસ્થાઓ કરવી તેની ચર્ચા થશે. ઉપરાંત સૌથી મહત્વની વાત ગુજરાતના તમામ ૨૬ બેઠકો જાળવી રાખવાની છે. જેના માટે ભૂતકાળમાં કયા આગેવાનોએ કેવું અને શું કામ કર્યુ તેનો હિસાબ-કિતાબ નેતાઓ લેશે. ત્યાર બાદ મુખ્યમંત્રી-પ્રદેશ પ્રમુખ વગેરે દ્વારા અગ્રણીઓને માર્ગદર્શન પણ અપાશે.